pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“คารม” เผย รัฐบาลเปิดให้ผู้พิการจากอุบัติเหตุการใช้รถใชัถนน ยื่นเรื่องขอรับจัดสรรเงินเป็นค่าอุปกรณ์ ตั้งแต่ 1 พ.ย - 29 ธ.ค 2566
วันจันทร์ที่ 23 ตุลาคม 2566
23/10/2566
“คารม” เผย รัฐบาลเปิดให้ผู้พิการจากอุบัติเหตุการใช้รถใชัถนน ยื่นเรื่องขอรับจัดสรรเงินเป็นค่าอุปกรณ์ ตั้งแต่ 1 พ.ย - 29 ธ.ค 2566
“คารม” เผย รัฐบาลเปิดให้ผู้พิการจากอุบัติเหตุการใช้รถใชัถนน ยื่นเรื่องขอรับจัดสรรเงินเป็นค่าอุปกรณ์ ตั้งแต่ 1 พ.ย - 29 ธ.ค 2566
วันนี้ (23 ตุลาคม 2566) นายคารม พลพรกลาง รอง รองโฆษก ประจําสํานักนายกรัฐมนตรี เปิดเผยว่า รัฐบาลห่วงใยให้ความสําคัญกับคุณภาพชีวิตของประชาชนทุกคน มุ่งมั่นให้ประชาชนใช้ชีวิตได้อย่างสะดวกสบาย เข้าถึงโอกาส ลดความเหลื่อมล้ํา สามารถดําเนินชีวิตได้อย่างมีความสุข
นายคารม กล่าวว่า รัฐบาล โดยกรมการขนส่งทางบก กระทรวงคมนาคม เปิดรับคําขอรับจัดสรรเงินเป็นค่าอุปกรณ์ช่วยเหลือผู้พิการ อันเนื่องมาจากการประสบภัยที่เกิดจากการใช้รถใช้ถนน ประจําปีงบประมาณ พ.ศ. 2566 ซึ่งเป็นการจัดสรรเงินสําหรับเป็นค่าอุปกรณ์ช่วยเหลือผู้ที่พิการเนื่องจากประสบภัยที่เกิดจากการใช้รถใช้ถนน (ฟรี) โดยคุณสมบัติผู้ยื่นคําขอต้องเป็นผู้พิการอันเนื่องมาจากการประสบภัยที่เกิดจากการใช้รถใช้ถนนที่ไม่เคยได้รับความช่วยเหลือจากกองทุนหรือหน่วยงานอื่น หรือเคยได้รับความช่วยเหลือจากกองทุนหรือหน่วยงานอื่นมาแล้วเกินกว่า 3 ปี นับถึงวันที่ยื่นคําขอ เว้นแต่เป็นอุปกรณ์คนละประเภทกับที่เคยได้รับความช่วยเหลือ และไม่เป็นผู้ที่เคยฝ่าฝืนเงื่อนไขเกี่ยวกับการขอรับจัดสรรเป็นค่าอุปกรณ์ช่วยเหลือผู้พิการ ของกรมการขนส่งทางบก
นายคารม กล่าวว่า ผู้พิการเตรียมบัตรประจําตัวประชาชน หรือหลักฐานแสดงตนอื่นที่ทางราชการออกให้ เช่น บัตรประจําตัวผู้พิการ รูปถ่ายของผู้พิการที่แสดงให้เห็นถึงลักษณะความพิการอย่างชัดเจน รูปถ่ายแสดงสภาพอุปกรณ์ช่วยเหลือผู้พิการที่ใช้อยู่ในปัจจุบัน รูปถ่ายแสดงสภาพแวดล้อมบริเวณที่พักอาศัยหรือบ้านพักผู้พิการ (กรณีขอรถนั่งไฟฟ้า) และประวัติทางการแพทย์จากทะเบียนผู้ป่วย (OPD Card) หรือหลักฐานที่ทางราชการออกให้ หรือหลักฐานการขอรับหรือได้รับการชดเชยค่าสินไหมทดแทนจากบริษัทประกันภัย หรือเอกสารหลักฐานยืนยัน หรือระบุโดยแพทย์และมีตราประทับของสถานพยาบาลไว้อย่างชัดเจนว่าความพิการของผู้พิการมีสาเหตุมาจากการประสบภัยที่เกิดจากการใช้รถใช้ถนน
“ผู้พิการที่ประสงค์จะขอรับอุปกรณ์ สามารถยื่นคําขอตามแบบที่กรมการขนส่งทางบกกําหนด พร้อมด้วยเอกสารหลักฐาน ณ สํานักงานขนส่งจังหวัดตามภูมิลําเนาของผู้พิการตั้งแต่วันที่1 พฤศจิกายนถึงวันที่29 ธันวาคม2566“ นายคารม กล่าว
รัฐบาลไทย-ข่าวทำเนียบรัฐบาล-​‘รัดเกล้า’ เผย รัฐบาลมุ่งสร้างรายได้ให้พี่น้องเกษตรกร ใช้หลักการ “ตลาดนำ นวัตกรรมเสริม เพิ่มรายได้” เริ่ม kick off ที่ชัยนาท เพื่อไปต่อทั่วประเทศ
วันจันทร์ที่ 23 ตุลาคม 2566
23/10/2566
​‘รัดเกล้า’ เผย รัฐบาลมุ่งสร้างรายได้ให้พี่น้องเกษตรกร ใช้หลักการ “ตลาดนํา นวัตกรรมเสริม เพิ่มรายได้” เริ่ม kick off ที่ชัยนาท เพื่อไปต่อทั่วประเทศ
​‘รัดเกล้า’ เผย รัฐบาลมุ่งสร้างรายได้ให้พี่น้องเกษตรกร ใช้หลักการ “ตลาดนํา นวัตกรรมเสริม เพิ่มรายได้” เริ่ม kick off ที่ชัยนาท เพื่อไปต่อทั่วประเทศ
วันที่ 23 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า รัฐบาล โดยกระทรวงเกษตรและสหกรณ์ มุ่งมั่นที่จะสร้างรายได้ให้เกษตรกร ผ่านหลักการ “ตลาดนํา นวัตกรรมเสริม เพิ่มรายได้” โดยเน้นการส่งเสริมการทําอาชีพเสริมเพิ่มรายได้ นอกจากการเพาะปลูกพืช อีกภารกิจเร่งด่วนคือการบริหารจัดการน้ําตามความต้องการน้ําในแต่ละพื้นที่ การบริหารจัดการทรัพยากรดิน บริหารจัดการแปลงเกษตร และการวิจัยพัฒนาพันธุ์เพื่อเพิ่มผลผลิต นํานวัตกรรมเกษตรแม่นยํามาใช้ เพื่อเพิ่มมูลค่าผลตอบแทนต่อไร่ให้สูงขึ้น ขับเคลื่อนสร้าง “ชัยนาทโมเดล” ให้จังหวัดชัยนาทเป็นต้นแบบเพื่อขยายผลไปทั่วประเทศ
โดย “ชัยนาทโมเดล” มีแนวทางการส่งเสริม ดังนี้ 1. นวัตกรรมข้าวพันธุ์ดี เมล็ดข้าวพันธุ์ดี (ใช้น้ําน้อย ผลผลิตสูง ทนทานโรค และแมลง) 2. ลดต้นทุน เพิ่มศักยภาพการผลิต ส่งเสริมการปลูกพืชแห่งโอกาส 3. บริหารจัดการทรัพยากรดินให้เหมาะสมกับพืช 4. ระบบตลาดนําการผลิต 5. ขยายสาขาวิทยาลัยเทคนิคชัยนาท และ 6. เพิ่มศักยภาพวิทยาลัยเกษตรและเทคโนโลยีชัยนาท
รองโฆษกฯ รัดเกล้าฯ กล่าวว่า กระทรวงเกษตรและสหกรณ์ จะเดินหน้าขับเคลื่อนให้จังหวัดชัยนาทเป็น ‘จังหวัดต้นแบบด้านการเกษตร’ และร่วมสนับสนุนในพื้นที่ที่มีความพร้อม โดยกรมพัฒนาที่ดิน มีส่วนสําคัญในการขับเคลื่อนกิจกรรมพัฒนาที่ดินเพื่อสนับสนุนกรปรับเปลี่ยนการผลิตในพื้นที่ไม่เหมาะสม ตาม Agri-Map รวมการพัฒนาแหล่งน้ําและระบบกระจายน้ําต่างๆ เช่น ธนาคารน้ําใต้ดิน แหล่งน้ําในไร่นานอกเขตชลประทาน รวมถึงการบริหารจัดการทรัพยากรดินและการดําเนินการพัฒนาที่ดินเพื่อสนับสนุนการปรับเปลี่ยนการผลิตจากข้าว ในพื้นที่ที่ไม่เหมาะสม มาเป็นปลูกหญ้าเลี้ยงสัตว์ โดยจัดทําระบบอนุรักษ์ดินและน้ํา
เป้าหมายเบื้องต้นคือการพัฒนาพื้นที่ส่งเสริมให้เกษตรกรจํานวนมากกว่า 100 ครอบครัวได้มีอาชีพเลี้ยงโคพื้นเมือง โดยให้องค์ความรู้สนับสนุนแหล่งเงินทุน ใช้ปัจจัยการผลิตท้องถิ่น ยกระดับคุณภาพและมาตรฐานสินค้าเกษตร และหาช่องทางการตลาด ให้เกษตรกรมีรายได้เพิ่มขึ้น มากกว่าการผลิตพืชเพียงอย่างเดียว ลดความเสี่ยงด้านการผลิตและการตลาด อีกทั้งยังทําการผลิตในรูปแบบ BCG Model เพื่อรักษาระบบนิเวศเกษตรอีกด้วย
“การสร้างความยั่งยืนทางด้านรายได้ให้พี่น้องเกษตรกรถือเป็นหน้าที่สําคัญประการหนึ่งของรัฐบาล โดยกระทรวงเกษตรฯ ได้เดินหน้าผลักดันหาอาชีพเสริม ประกอบอาชีพหลัก ให้สามารถพึ่งพาตนเองได้ และมีฐานะที่มั่นคง ช่วยขับเคลื่อนเศรษฐกิจฐานราก ตามหลักการ “ตลาดนํา นวัตกรรมเสริม เพิ่มรายได้” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-กระทรวงคมนาคมร่วมพิธีวางพวงมาลาถวายราชสักการะพระบรมรูปพระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช พุทธศักราช 2566
วันจันทร์ที่ 23 ตุลาคม 2566
กระทรวงคมนาคมร่วมพิธีวางพวงมาลาถวายราชสักการะพระบรมรูปพระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช พุทธศักราช 2566
....
วันนี้ (23 ตุลาคม 2566) นายเศรษฐา ทวีสิน นายกรัฐมนตรี นําคณะรัฐมนตรี ร่วมพิธีวางพวงมาลาถวายราชสักการะพระบรมรูปพระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช พุทธศักราช 2566 ณ พระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว พระลานพระราชวังดุสิต โดยมี นางมนพร เจริญศรี และนายสุรพงษ์ ปิยะโชติ รัฐมนตรีช่วยว่าการกระทรวงคมนาคม เข้าร่วมพิธีฯ เพื่อเทิดพระเกียรติและน้อมรําลึกในพระมหากรุณาธิคุณอันล้นพ้นที่ทรงมีต่อพสกนิกรชาวไทย และทรงบําเพ็ญพระราชกรณียกิจต่าง ๆ อันเป็นประโยชน์ต่อประเทศชาติและประชาชนชาวไทยสืบมา ในการนี้ นายชยธรรม์ พรหมศร ปลัดกระทรวงคมนาคม ได้มอบหมายให้ นายทรงยศินทร์ ชนปทาธิป ผู้ช่วยปลัดกระทรวงคมนาคม เป็นผู้แทนกระทรวงคมนาคม เข้าร่วมพิธีฯ
รัฐบาลได้ประกาศให้วันที่ 23 ตุลาคม ของทุกปี เป็นวันสําคัญของชาติและกําหนดให้เป็นวันหยุดราชการ เนื่องจากเป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว รัชกาลที่ 5 พระมหากษัตริย์ที่ทรงเป็นที่รักยิ่งของพสกนิกรชาวไทย พระองค์ทรงมีพระมหากรุณาธิคุณทั้งในการปกครองบ้านเมืองและพระราชทานความร่มเย็นเป็นสุขแก่ประชาชนทุกหมู่เหล่า ในรัชสมัยของพระองค์สยามประเทศได้เกิดการเปลี่ยนแปลงที่สร้างความวัฒนาให้กับชาติเป็นจํานวนมากทั้งการไฟฟ้า การไปรษณีย์โทรเลข โทรศัพท์ และพระมหากรุณาธิคุณอันใหญ่หลวงของพระองค์ คือ การประกาศเลิกทาส ทําให้ปวงชนชาวไทยได้เป็นไทมาจวบจนทุกวันนี้ ด้วยพระราชกรณียกิจที่ยังความผาสุกให้เกิดแก่ประชาชน ทวยราษฎร์ทั้งปวงจึงน้อมใจแสดงความจงรักภักดีด้วยการถวายพระราชสมัญญาว่า “พระปิยมหาราช” อันมีความหมายว่า “พระมหากษัตริย์ที่ทรงเป็นที่รักยิ่งของปวงชน” ในวันที่ 23 ตุลาคม ของทุกปี หน่วยงานต่าง ๆ ทั้งภาคราชการ ภาคเอกชน นักเรียน นิสิต นักศึกษา รวมทั้งประชาชนทุกหมู่เหล่าต่างร่วมกันวางพวงมาลาดอกไม้ถวายราชสักการะพระบาทสมเด็จพระจุลจอมเกล้าเจ้าอยู่หัว ณ พระบรมราชานุสรณ์ เพื่อรําลึกถึงพระมหากรุณาธิคุณ ทําบุญตักบาตรอุทิศเป็นพระราชกุศล รวมทั้งเผยแพร่พระราชประวัติและพระราชกรณียกิจในพระบาทสมเด็จพระจุลจอมเกล้าเจ้าอยู่หัวอันเป็นการประกาศเกียรติคุณให้ไพศาลสืบไป
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรี วางพวงมาลาเนื่องในวันปิยมหาราช พุทธศักราช 2566
วันจันทร์ที่ 23 ตุลาคม 2566
23/10/2566
นายกรัฐมนตรีนําคณะรัฐมนตรี วางพวงมาลาเนื่องในวันปิยมหาราช พุทธศักราช 2566
นายกรัฐมนตรีนําคณะรัฐมนตรี วางพวงมาลาเนื่องในวันปิยมหาราช พุทธศักราช 2566
นายสัตวแพทย์ชัย วัชรงค์ โฆษกประจําสํานักนายกรัฐมนตรี เผยว่า วันนี้ (23 ตุลาคม 2566) เวลา 08.30 น. ณ พระบรมราชานุสรณ์พระบาทสมเด็จพระจุลจอมเกล้าเจ้าอยู่หัว พระลานพระราชวังดุสิต นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง นําคณะรัฐมนตรีวางพวงมาลาเนื่องในวันปิยมหาราช พุทธศักราช 2566 โดยนายกรัฐมนตรีถวายความเคารพพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว แล้ววางพวงมาลา จํานวน 2 พวง ในนามนายกรัฐมนตรีและคณะรัฐมนตรี เสร็จพิธีนายกรัฐมนตรีและคณะรัฐมนตรี เดินทางกลับ
รัฐบาลไทย-ข่าวทำเนียบรัฐบาล-สหรัฐอเมริกาเชิญ “รองปลัดเศรษฐเกียรติฯ” ลุยโรงงานสัตว์ปีก พร้อมโชว์การจัดการพื้นที่เกษตรกรรมและป่าไม้
วันจันทร์ที่ 23 ตุลาคม 2566
สหรัฐอเมริกาเชิญ “รองปลัดเศรษฐเกียรติฯ” ลุยโรงงานสัตว์ปีก พร้อมโชว์การจัดการพื้นที่เกษตรกรรมและป่าไม้
สหรัฐอเมริกาเชิญ “รองปลัดเศรษฐเกียรติฯ” ลุยโรงงานสัตว์ปีก พร้อมโชว์การจัดการพื้นที่เกษตรกรรมและป่าไม้
เมื่อวันที่ 14 - 22 ตุลาคม 2566 หน่วยงาน National Association of State Departments of Agriculture (NASDA) แห่งสหรัฐอเมริกา ได้เชิญ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วยคณะผู้แทนไทย ได้แก่ นายสุรกิตติ ศรีกุล ผู้ทรงคุณวุฒิด้านการผลิตพืช กรมวิชาการเกษตร, นายภาณุวัฒน์ เนียมเปรม รองกรรมการผู้จัดการอาวุโส (สายธุรกิจไก่เนื้อ) บริษัท เจริญโภคภัณฑ์อาหาร จํากัด (มหาชน) และเจ้าหน้าที่ที่เกี่ยวข้อง เข้าร่วมการศึกษาดูงานภาคอุตสาหกรรมเกษตรและอาหาร ณ สหรัฐอเมริกา
ทั้งนี้ รองปลัดฯ และคณะ ได้ร่วมศึกษาดูงาน ณ บริษัท Tyson Foods ซึ่งเป็นบริษัทอุตสาหกรรมอาหาร (สัตว์ปีก สุกร โค และอาหารแปรรูป) ที่มีขนาดใหญ่ของสหรัฐอเมริกา มีมูลค่าการขายภายในประเทศอยู่ที่ 53 พันล้านเหรียญสหรัฐต่อปี และมูลค่าการขายต่างประเทศอยู่ที่ 8.3 พันล้านเหรียญสหรัฐต่อปี มีฐานการผลิตกระจายอยู่ใน 13 ประเทศทั่วโลก โดยนายทอดด์ เมนโนติ (Mr.Todd Menotti) ผู้อํานวยการอาวุโสฝ่ายประสานงานภาครัฐระดับนานาชาติ บริษัท Tyson Foods ได้เชิญรองปลัดฯ และคณะ เข้าเยี่ยมชมบริษัทฯ ในส่วนของโรงฆ่าสัตว์ปีกและโรงตัดแต่งชิ้นส่วนสัตว์ปีก ซึ่งรองปลัดฯ กล่าวว่า โรงงานสัตว์ปีกของบริษัทฯ ในภาพรวมมีการดําเนินการที่เป็นไปตามมาตรฐานสากล
นอกจากนี้ รองปลัดฯ และคณะ ได้ร่วมศึกษาดูงาน ณ ศูนย์ Tree Improvement Center ของหน่วยงาน Oklahoma Department of Agriculture, Food and Forestry ซึ่งเป็นศูนย์จัดการและฟื้นฟูพื้นที่ป่าไม้และเพาะพันธุ์ไม้สน โดยมีการคัดเลือกเมล็ดพันธุ์และพัฒนาสายพันธุ์ไม้สนที่ดี เพื่อให้เจ้าของพื้นที่ป่าไม้นําไปปลูกในพื้นที่ เป็นการสร้างรายได้และเพิ่มความหลากหลายทางชีวภาพ ตลอดจนส่งเสริมการพัฒนาพื้นที่เกษตรกรรมและป่าไม้อย่างยั่งยืน
รัฐบาลไทย-ข่าวทำเนียบรัฐบาล-​PM granted audience with Crown Prince and Prime Minister of the Kingdom of Saudi Arabia
วันอาทิตย์ที่ 22 ตุลาคม 2566
​PM granted audience with Crown Prince and Prime Minister of the Kingdom of Saudi Arabia
​PM granted audience with Crown Prince and Prime Minister of the Kingdom of Saudi Arabia
October 20, 2023, at 12.45 hrs (Riyadh local time), at the Ritz-Carlton Hotel, Riyadh, Saudi Arabia, Prime Minister and Minister of Finance Srettha Thavisin was granted an audience with His Royal Highness Prince Mohammed bin Salman bin Abdulaziz Al Saud, the Crown Prince and Prime Minister of the Kingdom of Saudi Arabia, for bilateral dialogue during his attendance at the ASEAN- Gulf Cooperation Council Riyadh Summit. Government Spokesperson Chai Wacharonke disclosed gist of the meeting as follows:
The Prime Minister and His Royal Highness affirmed joint commitment to promote relations and cooperation between Thailand and Saudi Arabia, especially in trade and investment, infrastructure development, tourism, and people-to-people relations. The Prime Minister expressed profound appreciation on His Royal Highness’s vision to revitalize diplomatic relations between the two countries. Thailand commits to promoting relations and cooperation with Saudi Arabia in wide-ranging areas for tangible interest of people of the two countries.
The Prime Minister and His Royal Highness Prince Mohammed bin Salman bin Abdulaziz Al Saud also discussed other issues of mutual interests:
On mutual relations, both parties discussed relations promotion during the past 2 years, including trade and investment promotion, on which the Prime Minister proposed Thai-GCC FTA negotiation. He also expressed support for Saudi Arabia’s bid to host the Expo 2030 and 2034 FIFA World Cup. Both the Prime Minister and His Royal Highness discussed cooperation approach and pending implementations in the fields of 1) political and consular affairs; 2) investment; 3) security and military; 4) culture and tourism; and 5) trade and economy. Thailand stands ready to host the 1st Saudi – Thai Coordination Council (STCC) to review direction for mutual relations and cooperation in the aforementioned 5 areas.
With regard to security cooperation, both sides agreed to promote cooperation in national defense industry. The two countries have recently had exchange of high-level visits through attendance of the Defense and Security Expo in Thailand and the World Defense Show in Saudi Arabia. Thailand’s Defense Industry and Energy Center and Defense Technology Institute will work to further reinforce security cooperation with Saudi Arabia in a tangible manner.
The Prime Minister took the opportunity to thank the Saudi Government for taking good care of over 6,000 Thais in the country, and exchanged view on the unrest situation in Israel in which a number of Thai citizens were either killed, injured, or taken hostages. Saudi Arabia agreed to put its utmost effort in having the Thai hostages released.
รัฐบาลไทย-ข่าวทำเนียบรัฐบาล-​นายกฯ แถลงฯ แจ้งว่าสถานการณ์ในอิสราเอลอาจรุนแรงขึ้น ขอให้คนไทยพิจารณาแจ้งความประสงค์กลับบ้าน กังวลหากสถานการณ์รุนแรงขึ้นจะอพยพลำบาก ห่วงใยชีวิตประชาชนไทยเป็นอันดับหนึ่ง
วันจันทร์ที่ 23 ตุลาคม 2566
​นายกฯ แถลงฯ แจ้งว่าสถานการณ์ในอิสราเอลอาจรุนแรงขึ้น ขอให้คนไทยพิจารณาแจ้งความประสงค์กลับบ้าน กังวลหากสถานการณ์รุนแรงขึ้นจะอพยพลําบาก ห่วงใยชีวิตประชาชนไทยเป็นอันดับหนึ่ง
​นายกฯ แถลงฯ แจ้งว่าสถานการณ์ในอิสราเอลอาจรุนแรงขึ้น ขอให้คนไทยพิจารณาแจ้งความประสงค์กลับบ้าน กังวลหากสถานการณ์รุนแรงขึ้นจะอพยพลําบาก ห่วงใยชีวิตประชาชนไทยเป็นอันดับหนึ่ง
วันนี้ (23 ตุลาคม 2566) เวลา 15.30 ณ ห้องวิเทศสโมสร กระทรวงการต่างประเทศ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้แถลงข่าวภายหลังเป็นประธานการประชุมติดตามสถานการณ์ความรุนแรงในอิสราเอล โดยนายชัย วัชรงค์ โฆษกประจําสํานักนายกรัฐมนตรีเปิดเผยสาระสําคัญ ดังนี้
การติดตามสถานการณ์ในวันนี้ การนําคนไทยกลับมาได้ประมาณ 800 คนต่อวันและสามารถเพิ่มขึ้นได้อีก แต่ปัญหาที่เกิดขึ้นคือ การเปลี่ยนใจไม่เดินทางกลับมา เหตุผลหลักคือทางนายจ้างที่อิสราเอลดึงเรื่องการจ่ายเงินเป็นวันที่ 10 พฤศจิกายน มีการขึ้นค่าจ้างเป็นแรงจูงใจให้แรงงานไทยอยู่ต่อ ในส่วนของการทหารการต่างประเทศยืนยันตรงกันว่าแม้การถล่มจะเบาบางลง แต่ความเข้มของสงครามไม่ลดลง มีแนวโน้นเพิ่มขึ้นและขยายวงไปบางประเทศใกล้เคียง เป็นเรื่องที่น่าเป็นห่วง กังวลว่าจะเลวร้ายลง และมีข่าวว่าจะมีปฏิบัติการภาคพื้นดิน ซึ่งมีข่าวว่าอาจจะเกิดขึ้นในอีก 2-3 วันนี้ โดยขอเตือนพี่น้องคนไทยให้พิจารณากลับประเทศไทย ถ้ามีปฏิบัติการภาคพื้นดินจะทําให้การอพยพยากลําบากขึ้นอีก ซึ่งในส่วนนี้จําเป็นต้องสื่อสารให้ประชาชนทราบ
นายกฯ ได้สั่งการกระทรวงแรงงานให้ดูแลแรงงานที่จะกลับเข้ามา โดยเพิ่มแรงจูงใจ อาจจะเพิ่มค่าแรงจาก 15,000 บาทเป็นจํานวนที่มากขึ้น โดยรัฐมนตรีว่าการกระทรวงเกษตรฯ นายธรรมนัส พรหมเผ่า เป็นห่วงช่วยคิดถึงการทํางานภายหลังกลับมาประเทศไทยของแรงงานฯ ซึ่งส่วนใหญ่เป็นแรงงานที่เคยทํางานด้านการเกษตร ใช้เทคโนโลยีชั้นสูง เพราะฉะนั้นการกลับเข้ามา กระทรวงเกษตรฯ อาจมีความต้องการในส่วนของแรงงานนี้ และจะประกาศออกไปให้ทราบว่าถ้ากลับมาก็จะมีงานทําอยู่
นายกฯ ย้ําว่า รัฐบาลได้ใช้ถูกวิธีทาง ผ่าน นรม.มาเลเซีย รวมทั้งได้พูดคุยกับกษัตริย์โอมาน บาห์เรน มกุฎราชกุมารซาอุดีอาระเบีย ทุกท่านตระหนักและทราบดีว่าไทยไม่ได้เป็นคู่ความพิพาทกับใคร มีความสูญเสียที่สูงมาก มีตัวประกันอยู่ถึง 19 คน ตอนนี้ และยังไม่รู้ชะตากรรม ทุกฝ่ายทํางานอย่างหนัก โดยจะมีเจ้าหน้าที่ชั้นสูงเดินทางออกไปพบ แต่ขอไม่เปิดเผยรายละเอียด วันนี้สามารถอพยพคนไทยกลับประเทศได้ 800-1000 คน สถานการณ์เปลี่ยนแปลง การบริหารจัดการก็มีปัญหา อยากให้กลับมาแสดงเจตจํานงกลับมา ไม่อยากให้เปลี่ยนใจ ถ้ามีการปฎิบัติการภาคพื้นดิน การลําเลียงคนออกมาศูนย์พักพิงจะยากขึ้น อย่างแรกคือความปลอดภัยของแรงงานไทยอย่างอื่นการจัดการอื่นๆ เป็นเรื่องรอง คํานึงถึงความปลอดภัยของคนไทยให้มารายงานตัวกับเจ้าหน้าที่
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมด้วย ปลัดกระทรวงยุติธรรม นำคณะลงพื้นที่จังหวัดนราธิวาส มอบเงินเยียวยาประชาชนผู้เสียหายจากเหตุการณ์โกดังพลุระเบิดที่มูโนะ ๓๔๕ ราย
วันเสาร์ที่ 14 ตุลาคม 2566
14/10/2566
รัฐมนตรีว่าการกระทรวงยุติธรรม พร้อมด้วย ปลัดกระทรวงยุติธรรม นําคณะลงพื้นที่จังหวัดนราธิวาส มอบเงินเยียวยาประชาชนผู้เสียหายจากเหตุการณ์โกดังพลุระเบิดที่มูโนะ ๓๔๕ ราย
รัฐมนตรีว่าการกระทรวงยุติธรรม พร้อมด้วย ปลัดกระทรวงยุติธรรม นําคณะลงพื้นที่จังหวัดนราธิวาส มอบเงินเยียวยาประชาชนผู้เสียหายจากเหตุการณ์โกดังพลุระเบิดที่มูโนะ ๓๔๕ ราย รวมยอดการช่วยเหลือกว่า ๒ ล้านบาท
ในวันเสาร์ที่ ๑๔ ตุลาคม ๒๕๖๖ เวลา ๑๓.๓๐ น. ณ โรงเรียนบ้านมูโนะ ตําบลมูโนะ อําเภอสุไหงโก-ลก จังหวัดนราธิวาส พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานมอบเงินช่วยเหลือเยียวยาผู้เสียหายในคดีอาญา กรณีโกดังพลุระเบิด ตําบลมูโนะ อําเภอสุไหงโก-ลก จังหวัดนราธิวาส ภายใต้กิจกรรม “คุ้มครองคน คุ้มครองสิทธิ : เพื่อสร้างวิถีชีวิตแห่งความเป็นธรรม” โดยมี นางพงษ์สวาท นีละโยธิน ปลัดกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม เข้าร่วม พร้อมด้วย นายปรีชา นวลน้อย รองผู้ว่าราชการจังหวัดนราธิวาส กล่าวต้อนรับคณะผู้บริหาร และเจ้าหน้าที่กระทรวงยุติธรรม และนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ เป็นผู้กล่าวรายงาน พร้อมด้วยคณะผู้บริหารกระทรวงยุติธรรม หัวหน้าหน่วยงานในสังกัดกระทรวงยุติธรรมจังหวัดนราธิวาสและพื้นที่ใกล้เคียง เข้าร่วม
โอกาสนี้ รัฐมนตรีว่าการกระทรวงยุติธรรม ได้มอบเงินเยียวยาให้แก่ผู้เสียหายในคดีอาญาที่ได้รับบาดเจ็บจากกรณีโกดังพลุระเบิด จํานวน ๓๔๕ ราย รวมเป็นเงินทั้งสิ้น ๒,๒๔๑,๘๘๘ บาท พร้อมทั้งได้เป็นประธานการประชุมหัวหน้าส่วนราชการในสังกัดกระทรวงยุติธรรมทั้งจากส่วนกลางและระดับจังหวัดพื้นที่จังหวัดชายแดนภาคใต้
จากนั้น รัฐมนตรีว่าการกระทรวงยุติธรรม ได้นําคณะผู้บริหารกระทรวงยุติธรรมเดินทางไปพบปะพี่น้องประชาชนในพื้นที่ ณ โรงเรียนสอนศาสนาตาดีกาดารุลฮูดา หมู่ที่​ ๑ ตําบลกาวะ อําเภอสุไหงปาดี จังหวัดนราธิวาส โดยมี ผู้บริหารท้องถิ่น ผู้นําชุมชนและประชาชน จํานวน ๒๐๐ คน ให้การต้อนรับ
ทั้งนี้ กระทรวงยุติธรรม โดยกรมคุ้มครองสิทธิและเสรีภาพ ได้มอบเงินช่วยเหลือเยียวยาแก่ผู้เสียหายในคดีอาญาในพื้นที่จังหวัดนราธิวาส กรณีโกดังพลุระเบิดในบริเวณบ้านมูโนะ จังหวัดนราธิวาส เป็นเหตุให้มีผู้เสียชีวิต จํานวน ๑๑ ราย และผู้บาดเจ็บ จํานวน ๓๔๕ ราย รวมทั้งสิ้น ๓๕๖ ราย รวมเป็นเงินทั้งสิ้น ๔,๐๔๑,๘๘๘ บาท ซึ่งในรายผู้เสียชีวิตนายกรัฐมนตรีได้ลงพื้นที่เมื่อวันที่ ๔ สิงหาคม ๒๕๖๖ มอบเงินให้ความช่วยเหลือแล้ว ๙ ราย และอยู่ระหว่างตรวจสอบข้อเท็จจริงอีก ๒ ราย ซึ่งการลงพื้นที่มอบเงินช่วยเหลือเยียวยาในครั้งนี้ จัดขึ้นเพื่อเป็นการเผยแพร่ประชาสัมพันธ์ให้ประชาชนได้ทราบถึงสิทธิตามกฎหมาย และช่องทางการให้บริการภารกิจคุ้มครองสิทธิและเสรีภาพของกระทรวงยุติธรรมผ่านสํานักงานยุติธรรมจังหวัดทั่วประเทศ ซึ่งได้มีการกระจายอํานาจการพิจารณาให้ความช่วยเหลือไปทั้ง ๗๖ จังหวัดให้ประชาชนสามารถเข้าถึงกระบวนการยุติธรรมได้อย่างสะดวก รวดเร็วและเป็นธรรม
รัฐบาลไทย-ข่าวทำเนียบรัฐบาล-"รัดเกล้า" รองโฆษกรัฐบาลเผย รัฐบาลโดยกรมชลประทาน ก.เกษตรและสหกรณ์ มุ่งเพิ่มศักยภาพพื้นที่หน่วงน้ำ
วันอาทิตย์ที่ 15 ตุลาคม 2566
15/10/2566
"รัดเกล้า" รองโฆษกรัฐบาลเผย รัฐบาลโดยกรมชลประทาน ก.เกษตรและสหกรณ์ มุ่งเพิ่มศักยภาพพื้นที่หน่วงน้ํา
"รัดเกล้า" รองโฆษกรัฐบาลเผย รัฐบาลโดยกรมชลประทาน ก.เกษตรและสหกรณ์ มุ่งเพิ่มศักยภาพพื้นที่หน่วงน้ํา “บางระกําโมเดล” ลดท่วม เก็บใช้หน้าแล้ง ลดวิกฤตเอลนีโญ ในลุ่มเจ้าพระยา พร้อมชงแผนงานพัฒนาลุ่มน้ํายม-น่านทั้งระบบ เพื่อความยั่งยืนของทรัพยากรน้ําในพื้นที่
วันนี้ (15 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า จากที่คณะนายกฯ ได้ไปตรวจเยี่ยมโรงผลิตน้ําประปาเทศบาลนครพิษณุโลก บึงตะเครง อ.บางระกํา เพื่อติดตามแผนบริหารจัดการน้ําในพื้นที่แก้มลิง ที่สามารถพัฒนาให้เป็นพื้นที่ต้นแบบให้กับแหล่งเก็บน้ําธรรมชาติในพื้นที่อื่นในอนาคต ซึ่งปัจจุบันมีปริมาณน้ํา 8.19 ล้านลูกบาศก์เมตร (ลบ.ม.) คิดเป็น 60.48 %
โดยนายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ที่ได้ติดตามนายกรัฐมนตรีลงพื้นที่ตรวจราชการจังหวัดพิษณุโลกด้วย เปิดเผยเพิ่มเติมถึงแนวทางการบริหารจัดการลุ่มน้ําทั้งระบบของ จ.พิษณุโลก เพื่อแก้ไขปัญหาอุทกภัยและภัยแล้งรองรับสถานการณ์เอลนีโญ ว่า ขณะนี้กรมชลประทานดําเนินงานในโครงการบางระกําโมเดลอย่างต่อเนื่อง ซึ่งปัจจุบันรับน้ําเข้าพื้นที่แล้ว 180,643 ไร่ คิดเป็น 68.16 % ปริมาณน้ํา 362.49 ล้าน ลบ.ม. คิดเป็น 90.62 % และแผนเพิ่มศักยภาพของพื้นที่ทุ่งบางระกํา เพื่อเพิ่มปริมาณน้ําเก็บกักจากเดิม 400 ล้าน ลบ.ม เป็น 550 ล้าน ลบ.ม. ขยายพื้นที่ดําเนินการจากเดิม 265,000 ไร่ เป็น 382,000 ไร่ ซึ่งจะเกิดประโยชน์กับประชาชนในการรับน้ําเข้าทุ่งเก็บไว้ใช้ทําการเกษตรช่วงหน้าแล้ง หรือส่งเสริมอาชีพอื่นในช่วงระหว่างงานได้ด้วย
นอกจากนี้ ยังได้เสนอแผนงานโครงการพัฒนาแหล่งน้ําลุ่มน้ําทั้งระบบส่งของจังหวัดพิษณุโลกเพื่อแก้ไขปัญหาอุทกภัยและภัยแล้งในระยะยาว มีโครงการสําคัญแบ่งเป็น ระยะเร่งด่วนปี 2567 ระยะกลางปี 2568-2569 และระยะยาวปี 2570-2573 เพื่อพัฒนาแหล่งน้ําในพื้นที่ลุ่มน้ําน่าน และลุ่มน้ําสาขา เช่น การก่อสร้างประตูระบายน้ําแม่น้ําน่าน จังหวัดพิษณุโลก โครงการพัฒนาแหล่งน้ําลุ่มน้ํายมฝั่งขวา ในการเก็บกักน้ํา ระบายน้ํา และพัฒนาเป็นพื้นที่ชลประทาน โครงการเพิ่มศักยภาพการส่งน้ําในพื้นที่โครงการบางระกําโมเดล เป็นต้น
นายอนุชา กล่าวเพิ่มเติมถึงสถานการณ์อุทกภัยในแม่น้ํายมสายหลักในเขต อ.บางระกํา ว่ามีแนวโน้มเพิ่มมากขึ้น เฉลี่ยวันละ 5-10 ซม. ซึ่งกรมชลประทานได้ควบคุมน้ําที่ผ่าน อ.บางระกํา ให้ส่งผลกระทบกับพื้นที่ชุมชนน้อยที่สุด แต่ด้วยปริมาณน้ําจากฝนที่ตกต่อเนื่อง จึงยังมีน้ําเอ่อล้นตลิ่งเข้าท่วมพื้นที่ลุ่มต่ํา ในพื้นที่ 5 ตําบล ได้แก่ ต.บางระกํา ต.ท่านางงาม ต.บางระกําเมืองใหม่ ต.ชุมแสงสงคราม ต.วังอิทก ขณะที่แม่น้ํายมสายเก่าในเขต อ.พรหมพิราม อ.เมือง อ.บางระกํา สถานการณ์เฝ้าระวัง มีแนวโน้มเพิ่มสูงขึ้น โดยควบคุมระดับน้ําที่มาจาก จ.สุโขทัย ผ่านคลองเมม-คลองบางแก้ว ไม่ให้เกินศักยภาพ 200-250 ลบ.ม./วินาที ซึ่งกระทรวงเกษตรฯ ได้เน้นย้ํากรมชลประทานในพื้นที่แจ้งเตือนประชาชนที่อาศัยริมตลิ่งแม่น้ํายมบริเวณพื้นที่ลุ่มต่ําถึงสถานการณ์อย่างต่อเนื่อง
รัฐบาลไทย-ข่าวทำเนียบรัฐบาล-โฆษกรัฐบาลเผยเสียงประชาชนต้องการเงินดิจิทัล เชื่อมั่นว่าจะเพิ่มโอกาส ลดความเดือดร้อน ต่อยอดสร้างอาชีพ เปลี่ยนเป็นรายได้
วันอาทิตย์ที่ 15 ตุลาคม 2566
15/10/2566
โฆษกรัฐบาลเผยเสียงประชาชนต้องการเงินดิจิทัล เชื่อมั่นว่าจะเพิ่มโอกาส ลดความเดือดร้อน ต่อยอดสร้างอาชีพ เปลี่ยนเป็นรายได้
โฆษกรัฐบาลเผยเสียงประชาชนต้องการเงินดิจิทัล เชื่อมั่นว่าจะเพิ่มโอกาส ลดความเดือดร้อน ต่อยอดสร้างอาชีพ เปลี่ยนเป็นรายได้
วันที่ 15 ต.ค. 66 นายสัตวแพทย์ชัย วัชรงค์ โฆษกประจําสํานักนายกรัฐมนตรีเปิดเผยเสียงของประชาชน ที่สนับสนุนนโยบาย 10,000 บาท เงินดิจิทัล
คุณประทีป วัชรโชคเกษม นักธุรกิจชื่อดังพันล้านด้านยานยนต์ ชี้เงินดิจิทัล 5.6 แสนล้าน ดันชาวบ้าน ‘ตั้งตัว’ ได้แน่
https://www.matichon.co.th/economy/news_4229425
คุณบอย ท่าพระจันทร์ ได้เงินรัฐบาล 10,000 จะเพิ่มเงินส่วนตัว และซื้ออุปกรณ์กีฬา/สิ่งของแจกเด็กๆ
https://twitter.com/ktnewsonline/status/1712771409368555851?t=TF8Zcau9BgPhhgAIMvyTtQ&s=19
สามี-ภรรยา เริ่มต้นร้านลาบด้วยเงิน 15,000 บาท ตอนนี้ได้ขยับขยายจนเปิดร้านประจําอยู่ที่ชั้นดาดฟ้าของอาคารจิมทอมป์สัน และเพิ่งเริ่มทําแฟรนไชส์ 1 ที่
ถ้าได้เงินดิจิทัลมาคนละ 10,000 บาท รวมกันเป็น 20,000 บาท เขาจะสามารถเปิดร้านไก่ย่างได้อีก 1 ร้าน
https://www.facebook.com/profile.php?id=100072174020280
https://youtu.be/eyydCXS712U?si=pY8exljEtWCfU6c6
สัมภาษณ์ นพ.พรหมินทร์
เรื่องเงินดิจิทัล 14 ตค 66 (3/3)
https://youtu.be/HcdI2Y-90CQ?feature=shared
พร้อมกันนี้ โฆษกรัฐบาลเปิดเผยข้อมูลจาก IMF ปี 2023 การเติบโต GDP ไทยทรุดหนักสุดฟื้นตัวช้าสุด รวมทั้งข้อมูลจาก ธปท. และ สศช. สถานการณ์ประเทศไทย หนี้ครัวเรือนไทยเป็นอันดับ 7 ของโลก ส่งผลกระทบโดยเฉพาะถึงกลุ่มฐานราก สะท้อนว่าประชาชนมีความสามารถในการหารายได้ต่ําลง ซึ่งหมายความว่า ประเทศไทยนอกจากจะฟื้นตัวช้า รายได้ไม่เพียงพอยังมีหนี้ที่ทําให้ไม่สามารถมีวิถีชีวิตที่ดีขึ้น ไม่โตตามศักยภาพ จึงไม่ฟื้นตัวเท่าช่วงก่อนโควิด นโยบาย Digital Wallet นอกจากสร้างโอกาส กระตุ้นเศรษฐกิจโดยใช้ประชาชนเป็นกลไกหลักในการใช้จ่าย ยังเพิ่มโอกาสเพิ่มศักยภาพในการฟื้นตัวของครัวเรือนและของประเทศ
“อยากให้ผู้ที่คิดต่าง เปิดใจ ทําความเข้าใจถึงโอกาสที่จะเกิดขึ้นจากนโยบายนี้เชื่อมั่นว่าประชาชนที่ไม่มีเงินทุนในการตั้งตัวจะสามารถสร้างเป็นอาชีพ เพิ่มรายได้ปรับวิถีชีวิตให้ดีขึ้น ซึ่งจะเป็นโอกาสของประชาชนทุกคนที่มีสิทธิ์” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-สธ.เผยผลคัดกรองคนไทยชุดที่ 3 กลับจากอิสราเอล พบบาดเจ็บ 2 ราย ไม่พบปัญหาสุขภาพจิต
วันอาทิตย์ที่ 15 ตุลาคม 2566
สธ.เผยผลคัดกรองคนไทยชุดที่ 3 กลับจากอิสราเอล พบบาดเจ็บ 2 ราย ไม่พบปัญหาสุขภาพจิต
รัฐมนตรีว่าการกระทรวงสาธารณสุข กําชับคัดกรองสุขภาพคนไทยกลับจากอิสราเอล เน้นให้เกิดความสะดวกและรวดเร็ว เพื่อกลับคืนสู่อ้อมกอดครอบครัวโดยเร็ว ด้านรักษาราชการรองปลัดกระทรวงสาธารณสุข เผยผลการดูแลคนไทยชุดที่ 3 ลงสนามบินอู่ตะเภา 90 ราย มีผู้บาดเจ็บ 2 ราย
รัฐมนตรีว่าการกระทรวงสาธารณสุข กําชับคัดกรองสุขภาพคนไทยกลับจากอิสราเอล เน้นให้เกิดความสะดวกและรวดเร็ว เพื่อกลับคืนสู่อ้อมกอดครอบครัวโดยเร็ว ด้านรักษาราชการรองปลัดกระทรวงสาธารณสุข เผยผลการดูแลคนไทยชุดที่ 3 ลงสนามบินอู่ตะเภา 90 ราย มีผู้บาดเจ็บ 2 ราย ไม่พบปัญหาสุขภาพจิต
วันนี้ (15 ตุลาคม 2566) นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข กล่าวถึงความคืบหน้าการดูแลสุขภาพคนไทยที่อพยพกลับจากสถานการณ์ความไม่สงบในประเทศอิสราเอล ว่า นพ.ชลน่าน ศรีแก้ว รัฐมนตรีว่าการกระทรวงสาธารณสุข มีความห่วงใยพี่น้องคนไทยที่เดินทางกลับประเทศ ได้กําชับให้หน่วยงานของกระทรวงสาธารณสุขดําเนินกระบวนการตรวจคัดกรองและประเมินอาการต่างๆ ทั้งสุขภาพกายและสุขภาพจิตให้เกิดความสะดวกและเป็นไปด้วยความรวดเร็ว เพื่อให้คนไทยที่เดินทางกลับได้กลับคืนสู่อ้อมกอดของครอบครัวโดยเร็วที่สุด รวมถึงหากมีอาการผิดปกติจะได้รับการดูแลรักษาอย่างรวดเร็วและติดตามอาการอย่างต่อเนื่องด้วย โดยล่าสุด ได้รับรายงานจากสํานักงานสาธารณสุขจังหวัดระยองว่า คนไทยชุดที่ 3 ได้เดินทางออกจากอิสราเอลมาถึงสนามบินอู่ตะเภา จ.ระยอง แล้วเมื่อเช้านี้ เวลา 05.15 น. จํานวน 90 คน เป็นชาย 88 คน และหญิง 2 คน
นพ.สุรโชคกล่าวต่อว่า กระทรวงสาธารณสุขได้มอบหมายให้สํานักงานควบคุมป้องกันโรคที่ 6 ชลบุรี กองด่านควบคุมโรคติดต่อระหว่างประเทศและกักกันโรค สนามบินอู่ตะเภา สํานักงานสาธารณสุขจังหวัดระยอง สํานักงานสาธารณสุขอําเภอบ้านฉาง โรงพยาบาลบ้านฉาง โรงพยาบาลระยอง และศูนย์สุขภาพจิตที่ 6 ชลบุรี ปฏิบัติงานร่วมกับการท่าอากาศยานอู่ตะเภา กระทรวงแรงงาน และกระทรวงการพัฒนาสังคมและความมั่นคงของมนุษย์ (พม.) ในการดําเนินการคัดกรองสุขภาพผู้เดินทาง โดยใช้เวลาในการคัดกรองประมาณ 1 ชั่วโมง เบื้องต้นมีผู้ได้รับบาดเจ็บ 2 ราย โดยรายแรกมีบาดแผลจากสะเก็ดระเบิด ส่วนอีกรายปวดบวมที่มือขวาเล็กน้อยจากการหกล้ม ซึ่งทั้ง 2 รายได้รับการดูแลที่จุดปฐมพยาบาลที่จัดเตรียมไว้ในสนามบิน ภาพรวมถือว่าอาการดี สามารถเดินทางกลับภูมิลําเนาได้
สําหรับการประเมินคัดกรองด้านสุขภาพจิต ไม่พบผู้มีปัญหาแต่อย่างใด อย่างไรก็ตาม หลังจากผู้เดินทางขึ้นรถบัสจากสนามบินอู่ตะเภาไปยังโรงแรม SC Park กรุงเทพฯ แล้ว จะมีทีมเยียวยาจิตใจ (MCATT) จากสถาบันจิตเวชศาสตร์สมเด็จเจ้าพระยา ดําเนินการคัดกรองสุขภาพจิตอีกครั้งหนึ่ง ก่อนส่งเดินทางกลับสู่ภูมิลําเนาต่อไป สรุปผลการดูแลสุขภาพคนไทยที่เดินทางกลับจากอิสราเอลทั้ง 3 ชุด มีผู้ได้รับบาดเจ็บรวม 8 ราย มีความเครียด 5 ราย นอนไม่หลับ 7 ราย พบจิตแพทย์ 2 ราย อาการตื่นตัวมากเกินไป 5 ราย และเจ็บคอ 1 ราย ทั้งหมดได้รับการดูแลและได้รับการติดตามอย่างต่อเนื่อง
****************************************** 15 ตุลาคม 2566
รัฐบาลไทย-ข่าวทำเนียบรัฐบาล-“พวงเพ็ชร” เตรียมเซ็น MOU กับสื่อใหญ่จีน ร่วมกันป้องกันข่าวลวง-อาชญากรรมทางไซเบอร์-แก็งค์คอลเซ็นเตอร์
วันอาทิตย์ที่ 15 ตุลาคม 2566
15/10/2566
“พวงเพ็ชร” เตรียมเซ็น MOU กับสื่อใหญ่จีน ร่วมกันป้องกันข่าวลวง-อาชญากรรมทางไซเบอร์-แก็งค์คอลเซ็นเตอร์
“พวงเพ็ชร” เตรียมเซ็น MOU กับสื่อใหญ่จีน ร่วมกันป้องกันข่าวลวง-อาชญากรรมทางไซเบอร์-แก็งค์คอลเซ็นเตอร์
วันที่ 15 ต.ค. 66นางพวงเพ็ชร ชุนละเอียด รัฐมนตรีประจําสํานักนายกรัฐมนตรี มีกําหนดเดินทางเยือนสาธารณรัฐประชาชนจีน เพื่อลงนามบันทึกความเข้าใจว่าด้วยความร่วมมือ (MOU) ด้านสื่อสารมวลชนและสารสนเทศระหว่าง กรมประชาสัมพันธ์กับกลุ่มสื่อแห่งชาติจีน (China Media Group : CMG) ช่วงวันที่ 18-20 ตุลาคมนี้ ซึ่งเป็นโอกาสเดียวกับที่ นายเศรษฐา ทวีสิน นายกรัฐมนตรี เยือนสาธารณรัฐประชาชนจีนอย่างเป็นทางการ ตามคําเชิญของจีน
โดยนางพวงเพ็ชร กล่าวว่า ที่ผ่านมาไทยและจีนมีความสัมพันธ์และความร่วมมือในทุกมิติ ซึ่งเมื่อวันที่ 11 ตุลาคม 2566 ที่ผ่านมา ตน และนายหาน จื้อเฉียง (Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทย ได้พบปะ และหารือกันในประเด็นที่รัฐบาลไทยและจีนให้ความสําคัญ ไม่ว่าจะเป็นการจัดการข่าวลวง การปราบปรามอาชญากรรมทางไซเบอร์ และปัญหาแก็งค์ Call center ที่มีอย่างต่อเนื่อง ทั้งนี้ เราเห็นตรงกันว่าสื่อไทย-จีน ควรร่วมมือและแบ่งปันข่าวสารกัน เพื่อป้องกันความเสียหายที่จะเกิดขึ้นจากปัญหาที่กล่าวมา โดยในการเดินทางเยือนสาธารณประชาชนจีนอย่างเป็นทางการครั้งนี้ ตนจะหารือกับ นายเซิ่น ไห่สง ผู้อํานวยการและบรรณาธิการใหญ่ CMG เพื่อวางแนวทางการให้ความร่วมมือกันระหว่าง 2 ประเทศ
รัฐบาลไทย-ข่าวทำเนียบรัฐบาล-กรมการจัดหางาน แจงค่าใช้จ่ายทำงานอิสราเอล ยืนยัน ค่ารถบัสคนละ 2,500 บาท “ไม่จริง”
วันอาทิตย์ที่ 15 ตุลาคม 2566
15/10/2566
กรมการจัดหางาน แจงค่าใช้จ่ายทํางานอิสราเอล ยืนยัน ค่ารถบัสคนละ 2,500 บาท “ไม่จริง”
รองอธิบดีกรมการจัดหางาน แจงอํานวยความสะดวกเหมารถไปสุวรรณภูมิ ประมาณคนละ 200 บาท จ่ายให้เจ้าของรถโดยตรง ย้ํา ไม่บังคับเฉพาะแรงงานที่สมัครใจ
นางสาวบุณยวีร์ ไขว้พันธุ์ รองอธิบดี รักษาราชการแทนอธิบดีกรมการจัดหางาน เปิดเผยว่า จากกรณีสื่อออนไลน์ ให้ข้อมูล เรื่องค่าใช้จ่ายในการไปทํางานที่อิสราเอล ของกรมการจัดหางาน เก็บค่ารถไปสนามบินสุวรรณภูมิคนละ 2,500 บาท นั้น กรมการจัดหางานขอยืนยันว่าไม่เป็นความจริง โดยการเดินทางไปทํางานประเทศอิสราเอล ภายใต้โครงการ "ความร่วมมือไทย – อิสราเอลเพื่อการจัดหางาน” (TIC) มีการเก็บค่าใช้จ่ายเฉพาะที่จําเป็น ประมาณ 71,020 บาท (ขึ้นอยู่กับอัตราแลกเปลี่ยน) ดังนี้
1.ค่าใช้จ่ายก่อนการเดินทาง เท่าที่จ่ายจริง ได้แก่ ค่าธรรมเนียมการตรวจสอบประวัติอาชญากรรม 100 บาท ค่าธรรมเนียมการขอรับหนังสือเดินทาง 1,500 บาท ค่าตรวจสุขภาพ 3,250 บาท ค่าบัตรโดยสารเครื่องบินเที่ยวเดียวจากประเทศไทยไปยังอิสราเอล ประมาณ 25,000 บาท ค่าสมาชิกกองทุนเพื่อช่วยเหลือคนหางานไปทํางานในต่างประเทศ 400 บาท
2.ค่าใช้จ่ายหลังจากเดินทางไปถึงรัฐอิสราเอล ภายใต้โครงการ "ความร่วมมือไทย - อิสราเอลเพื่อการจัดหางาน" ได้แก่ ค่าธรรมเนียมจัดหางานที่ต้องจ่ายให้แก่บริษัทจัดหางานในรัฐอิสราเอลและค่าธรรมเนียมของโครงการความร่วมมือไทย - อิสราเอล รวมประมาณ จํานวน 3,549 เชคเกลอิสราเอล หรือประมาณ 40,000 บาท ขึ้นอยู่กับอัตราแลกเปลี่ยนในขณะนั้น ตามข้อกฎหมายแห่งรัฐอิสราเอล ซึ่งต้องจ่ายเมื่อเดินทางไปถึงรัฐอิสราเอล
ทั้งนี้กรมการจัดหางานได้อํานวยความสะดวกให้กับแรงงานไทยที่เดินทางผ่านโครงการ TIC ในการเดินทางจากกระทรวงแรงงาน ถ.มิตรไมตรี ดินแดง กรุงเทพมหานคร ไปส่งยังท่าอากาศยานสุวรรณภูมิ จ.สมุทรปราการ โดยประสานรถบัสเที่ยวละ 5,300 บาท กําหนดผู้โดยสารพร้อมสัมภาระ ไม่เกิน 30 คน หากแรงงานต้องการใช้บริการจะมีค่ารถรายละ ประมาณ 200 บาท และชําระค่าใช้จ่ายให้กับรถบัสโดยตรง ซึ่งไม่มีการบังคับหากแรงงานท่านใดประสงค์เดินทางด้วยตนเองก็ไม่มีค่าใช้จ่ายส่วนนี้
“ แรงงานที่ไปทํางานอิสราเอลส่วนใหญ่ไม่ได้มีภูมิลําเนาอยู่ในกรุงเทพมหานคร ประกอบกับการไปทํางานตามโครงการ TIC มีสัญญาจ้างสูงสุด 5 ปี 3 เดือน เวลาเดินทางจะมีสัมภาระเยอะมาก ต้องใช้บริการแท็กซี่ทําให้มีค่าใช้จ่ายสูง กรมการจัดหางานจึงอํานวยความสะดวกด้วยการเหมารถบัสเพื่อช่วยให้แรงงานไทยประหยัดค่าโดยสาร ซึ่งราคาจะเป็นการเฉลี่ยต่อหัวต่อเที่ยวขึ้นอยู่กับว่าเที่ยวนั้นๆนั้นมีแรงงานโดยสารรถบัสกี่ราย โดยส่วนใหญ่จะเฉลี่ยที่ 200 บาทต่อคน” รองอธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รมว.สธ. เปิดงานมหกรรมแสดงสินค้าร้านยาแห่งชาติ ครั้งที่ 1  และงานประชุมใหญ่สามัญประจำปี 2565 ของสมาคมร้านขายยา
วันอาทิตย์ที่ 15 ตุลาคม 2566
รมว.สธ. เปิดงานมหกรรมแสดงสินค้าร้านยาแห่งชาติ ครั้งที่ 1  และงานประชุมใหญ่สามัญประจําปี 2565 ของสมาคมร้านขายยา
รมว.สธ. เปิดงานมหกรรมแสดงสินค้าร้านยาแห่งชาติ ครั้งที่ 1  และงานประชุมใหญ่สามัญประจําปี 2565 ของสมาคมร้านขายยา
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานพิธีเปิดงานมหกรรมแสดงสินค้าร้านยาแห่งชาติ ครั้งที่ 1 และงานประชุมใหญ่สามัญประจําปี 2565 ของสมาคมร้านขายยา เพื่อนําเสนอผลงานและกิจกรรมในรอบปี 2565 ที่ผ่านมา รวมทั้งจัดให้มีการออกร้านแสดงผลิตภัณฑ์ของบริษัทยาและเวชภัณฑ์อาหารเสริมต่างๆ โดยมีแพทย์หญิงนวลสกุล บํารุงพงษ์คณะที่ปรึกษารัฐมนตรีว่าการกระทรวงสาธารณสุข นาวาอากาศตรี พลเทพ สุนทโร เลขานุการรัฐมนตรีว่าการกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข และคณะผู้บริหาร ร่วมพิธี
ณ ศูนย์การประชุมและแสดงสินค้า ไบเทค บางนา
รัฐบาลไทย-ข่าวทำเนียบรัฐบาล-โฆษกรัฐบาลเผย ทางการฝรั่งเศสประกาศเตือนเพิ่มความระมัดระวังในการเดินทาง-ท่องเที่ยว ภายหลังยกระดับการเฝ้าระวังสถานการณ์การก่อการร้ายเป็นระดับสูงสุด
วันอาทิตย์ที่ 15 ตุลาคม 2566
15/10/2566
โฆษกรัฐบาลเผย ทางการฝรั่งเศสประกาศเตือนเพิ่มความระมัดระวังในการเดินทาง-ท่องเที่ยว ภายหลังยกระดับการเฝ้าระวังสถานการณ์การก่อการร้ายเป็นระดับสูงสุด
โฆษกรัฐบาลเผย ทางการฝรั่งเศสประกาศเตือนเพิ่มความระมัดระวังในการเดินทาง-ท่องเที่ยว ภายหลังยกระดับการเฝ้าระวังสถานการณ์การก่อการร้ายเป็นระดับสูงสุด
วันที่ 15 ตุลาคม 2566 นายสัตวแพทย์ชัย วัชรงค์ โฆษกประจําสํานักนายกรัฐมนตรี ประชาสัมพันธ์ข่าวสารจากสถานเอกอัครราชทูตไทย ณ กรุงปารีส ประกาศเตือนคนไทยในฝรั่งเศสให้เพิ่มความระมัดระวังในการเดินทาง-ท่องเที่ยว ภายหลังทางการฝรั่งเศสประกาศยกระดับการเฝ้าระวังสถานการณ์การก่อการร้ายเป็นระดับสูงสุด
จากกรณีเกิดเหตุร้ายเมื่อวันที่ 13 ตุลาคม 2566 ที่ผ่านมา ซึ่งทางการฝรั่งเศสคาดว่าอาจได้รับผลกระทบจากสถานการณ์ความไม่สงบในตะวันออกกลาง อีกทั้งต่อมาในวันที่ 14 ตุลาคม 2566 ทางการฝรั่งเศสได้มีการอพยพผู้คนโดยด่วนออกจากพิพิธภัณฑ์ลูฟวร์ และพระราชวังแวร์ซาย และสถานที่ท่องเที่ยวที่สําคัญอื่น ๆ เนื่องจากทางการฝรั่งเศสได้รับแจ้งเตือนว่าอาจมีการวางระเบิดในพื้นที่ดังกล่าว
ทางสถานเอกอัครราชทูตฯ จึงได้ประกาศเตือนคนไทยและนักท่องเที่ยวชาวไทยในฝรั่งเศสให้เพิ่มความระมัดระวังในการเดินทาง หลีกเลี่ยงพื้นที่ชุมชนและสถานที่ท่องเที่ยว ตรวจสอบเส้นทางการเดินทาง และการเปิดทําการของสถานที่ต่าง ๆ รวมทั้งติดตามสถานการณ์อย่างใกล้ชิด และปฏิบัติตามคําแนะนําของทางการฝรั่งเศสอย่างเคร่งครัด ทั้งนี้ หากมีเหตุด่วนและฉุกเฉินต้องการความช่วยเหลือจากสถานเอกอัครราชทูตฯ กรุณาติดต่อหมายเลขโทรศัพท์ฉุกเฉิน +33 6 03 59 97 05 และ +33 6 46 71 96 94
“รัฐบาลห่วงใยสวัสดิภาพและความปลอดภัยของประชาชนไทยทุกคนด้วยขอให้ติดตามข่าวสารจากช่องทางหลักของหน่วยงานที่เกี่ยวข้องก่อนการเดินทาง หรือก่อนวางแผนการเดินทางทุกครั้ง” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-"คารม" รองโฆษกรัฐบาลเผย ก.แรงงานไม่มีนโยบายเก็บเงินค่ารถบัสไปสนามบินสุวรรณภูมิ จำนวน 2,500 บาท
วันอาทิตย์ที่ 15 ตุลาคม 2566
15/10/2566
"คารม" รองโฆษกรัฐบาลเผย ก.แรงงานไม่มีนโยบายเก็บเงินค่ารถบัสไปสนามบินสุวรรณภูมิ จํานวน 2,500 บาท
"คารม" รองโฆษกรัฐบาลเผย ก.แรงงานไม่มีนโยบายเก็บเงินค่ารถบัสไปสนามบินสุวรรณภูมิ จํานวน 2,500 บาท ย้ํา คชจ.การเดินทางไปทํางานอิสราเอลขึ้นอยู่กับอัตราแลกเปลี่ยน ณ  ตอนนั้น
วันนี้ 15 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยถึงกรณีที่มีผู้โพสต์ข้อมูลระบุว่า จะไปทํางานที่อิสราเอล ต้องเตรียมค่าใช้จ่ายกว่า 70,000 บาท และมีค่ารถบัสจากกระทรวงแรงงาน (ดินแดง กทม.) ไปสนามบินสุวรรณภูมิ จํานวน 2,500 บาท นั้น
นายคารม กล่าวว่า กรมการจัดหางาน กระทรวงแรงงาน ได้ตรวจสอบข้อมูลและชี้แจงว่า ข้อมูลดังกล่าวไม่ถูกต้อง เนื่องจากค่าใช้จ่ายในการเดินทางไปทํางานในรัฐอิสราเอลทั้งหมดเป็นเงินจํานวนประมาณ 71,020 บาท (ขึ้นอยู่กับอัตราแลกเปลี่ยน) และจะไม่มีค่าใช้จ่ายอื่น นอกจากรายการดังนี้
1. ค่าใช้จ่ายก่อนการเดินทาง เท่าที่จ่ายจริง ได้แก่ -ค่าธรรมเนียมการตรวจสอบประวัติอาชญากรรม 100 บาท -ค่าธรรมเนียมการขอรับหนังสือเดินทาง 1,500 บาท -ค่าตรวจสุขภาพ 3,250 บาท -ค่าบัตรโดยสารเครื่องบินเที่ยวเดียวจากประเทศไทยไปยังอิสราเอล ประมาณ 25,000 บาท -ค่าสมาชิกกองทุนเพื่อช่วยเหลือคนหางานไปทํางานในต่างประเทศ 400 บาท
2. ค่าใช้จ่ายหลังจากเดินทางไปถึงรัฐอิสราเอลภายใต้โครงการความร่วมมือไทย-อิสราเอลเพื่อการจัดหางาน ได้แก่ ค่าธรรมเนียมจัดหางานที่ต้องจ่ายให้แก่บริษัทจัดหางานในรัฐอิสราเอลและค่าธรรมเนียมของโครงการความร่วมมือไทย-อิสราเอล รวมประมาณ จํานวน 3,549 เชคเกลอิสราเอล หรือประมาณ 40,000 บาท ขึ้นอยู่กับอัตราแลกเปลี่ยนในขณะนั้น ตามข้อกฎหมายแห่งรัฐอิสราเอล ซึ่งต้องจ่ายเมื่อเดินทางไปถึงรัฐอิสราเอล
"รัฐบาลม่งส่งเสริมให้ประชาชนมีงานทํา มีคุณภาพชีวิตที่ดี ส่งเสริมสนับสนุนให้แรงงานไปทํางานต่างประเทศอย่างถูกต้องตามกฎหมาย สําหรับผู้ที่ต้องการมีงานทํา สามารถใช้บริการผ่านเว็บไซต์ “ไทยมีงานทํา.doe.go.th” หรือทาง Mobile Application “ไทยมีงานทํา”"นายคารม ย้ํา
รัฐบาลไทย-ข่าวทำเนียบรัฐบาล-รมช. ไชยา กล่าวเปิดประชุมสามัญสมาคมชาวไร่อ้อยชัยภูมิ '66 ร่วมมอบพันธุ์อ้อย และทุนการศึกษา 15 ทุน
วันอาทิตย์ที่ 15 ตุลาคม 2566
รมช. ไชยา กล่าวเปิดประชุมสามัญสมาคมชาวไร่อ้อยชัยภูมิ '66 ร่วมมอบพันธุ์อ้อย และทุนการศึกษา 15 ทุน
รมช. ไชยา กล่าวเปิดประชุมสามัญสมาคมชาวไร่อ้อยชัยภูมิ '66 ร่วมมอบพันธุ์อ้อย และทุนการศึกษา 15 ทุน พร้อมลุยต่อขอนแก่น รับฟังปัญหาพี่น้องเกษตรกรผู้เลี้ยงโคนม ณ สหกรณ์โคนมขอนแก่น จํากัด
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่เข้าเยี่ยมให้กําลังใจสมาคมชาวไร่อ้อยจังหวัดชัยภูมิ และเป็นประธานกล่าวเปิดการประชุมใหญ่สามัญ สมาคมชาวไร่อ้อยจังหวัดชัยภูมิ ประจําปี 2566 ณ หอประชุมสมาคมไร่อ้อยจังหวัดชัยภูมิ ว่า รู้สึกยินดีและเป็นเกียรติอย่างยิ่งในการเป็นประธานเปิดประชุมสามัญใหญ่ของสมาคมชาวไร่อ้อยจังหวัดชัยภูมิ ประจําปี 2566 เนื่องจากได้รับทราบกิจกรรมรวมถึงปัญหาต่าง ๆ ของเกษตรกรชาวไร่อ้อย โดยเฉพาะปัญหาการขอรับเงินชดเชย 120 บาท/ตัน จากการตัดอ้อยสด เพื่อลด PM2.5 ในช่วงปี 2565-2566 ที่ผ่านมา ขอยืนยันว่าพร้อมสานต่อและเร่งดําเนินการให้พี่น้องเกษตรกรได้รับเงินชดเชยแน่นอน
"เห็นควรเร่งผลักดันการแก้ไข พ.ร.บ.อ้อยและน้ําตาลอีกครั้งภายใต้การดําเนินงานของรัฐบาลนายกรัฐมนตรี นายเศรษฐา ทวีสิน ให้มีความทันสมัย มีสิทธิประโยชน์ที่ก่อให้เกิดกําไรต่อเกษตรกรผู้ปลูกอ้อยมากขึ้น เช่น ผลผลิตที่เกิดขึ้นเป็นรายสินค้าต้องนํามาคํานวณผลกําไรแบ่งให้เกษตรกร รวมถึงพี่น้องเกษตรกรส่วนใหญ่ไม่ได้ปลูกเพียงแค่อ้อย แต่ปลูกพืชอื่นผสมด้วย จึงควรนํา พ.ร.บ. อ้อยและน้ําตาลมาอยู่ในความดูแลของกระทรวงเกษตรและสหกรณ์อาจจะตรงตามภารกิจมากกว่า" "รมช. ไชยา กล่าวเสริม และร่วมมอบปัจจัยการผลิตการเกษตร (พันธุ์อ้อย) ให้กับเกษตรกรผู้ปลูกอ้อย พร้อมมอบทุนการศึกษาให้กับนักเรียน จํานวน 15 ทุน
หลังจากนั้น รมช. ไชยา ลงพื้นที่ติดตามการทํางานของสหกรณ์โคนมขอนแก่น จํากัด พร้อมให้กําลังใจ และรับฟังปัญหาของเกษตรกรผู้เลี้ยงโคนม อาทิ ต้นทุนอาหารสูง น้ํานมผลิตได้น้อย เกษตรกรเลิกกิจการ ราคาน้ํานมไม่เหมาะสมกับต้นทุนการผลิต เป็นต้น ซึ่งกระทรวงเกษตรฯ ได้ส่งเรื่องการปรับราคาน้ํานมดิบเข้าพิจารณาให้กับคณะรัฐมนตรีเรียบร้อยแล้ว อยู่ในขั้นตอนการพิจารณาต่อไป รวมถึงมอบนโยบายรัฐบาล "ตลาดนํา นวัตกรรมเสริม เพิ่มรายได้" ให้เกษตรกรผู้เลี้ยงโคนมผันตัวเป็นเกษตรกรสมัยใหม่ (Smart Farmer) ใช้นวัตกรรมในการเลี้ยงโคนม เช่น การใช้แอพลิเคชั่น iFarmer+ ของกรมปศุสัตว์ ในการติดตามการผสมพันธุ์โคนม และติดตามดูอาการของโคนม เพื่อลดภาระค่าใช้จ่ายในการผสมเทียม และสามารถคาดการณ์ผลผลิตน้ํานมเบื้องต้นได้สะดวกยิ่งขึ้น โดยให้เกษตรกรมุ่งผลิตน้ํานมคุณภาพจัดจําหน่ายในพื้นที่ เช่น นมโรงเรียน ในขณะเดียวกันให้ อสค. ผลิตน้ํานมคุณภาพสูงทําแบรนด์ส่งจําหน่ายในห้างสรรพสินค้าและผลักดันให้ร่วมทุนกับภาคเอกชน เข้าตลาดหลักทรัพย์ ด้วยจุดแข็งแบรนด์ที่คนไทยนิยมบริโภคมากที่สุดในตลาด เพื่อเพิ่มรายได้ให้เกษตรกร รวมถึงมอบหมายกรมปศุสัตว์ปรับปรุงโรงงานผลิตวัคซีนลัมปีสกิน และโรคสัตว์อื่น ๆ ให้ได้มาตรฐานสากล เพียงพอต่อความต้องการของเกษตรกร และมีความพร้อมในการส่งออกจําหน่ายต่างประเทศ
ในส่วนโคเนื้อที่ราคาตกต่ํา รัฐมนตรีช่วยฯ ไชยา ได้มอบหมายกรมปศุสัตว์ดูแลกฎหมายที่เกี่ยวข้อง เพื่อนําเรียนรัฐมนตรีว่าการกระทรวงเกษตรฯ ออกเป็นพระราชบัญญัติส่งเสริมการพัฒนาอาชีพเกษตรกรผู้เลี้ยงโคเนื้อ และโคตัวผู้เสนอคณะรัฐมนตรีให้เป็นข้อบังคับใช้ได้ต่อไป ทั้งนี้ รมช.ไชยา มุ่งหวังให้เกษตรกรผู้เลี้ยงโคนมมีกําไรเพิ่มขึ้น และสามารถดํารงชีพอยู่ได้จากอาชีพพระราชทานจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9 ต่อไป
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ แถลงผลการประชุมศูนย์สถานการณ์ฉุกเฉินต่อสถานการณ์ความไม่สงบในอิสราเอล RRC ตั้งเป้านำคนไทยที่แสดงความประสงค์กลับประเทศให้หมดภายในสิ้นเดือนนี้
วันอาทิตย์ที่ 15 ตุลาคม 2566
15/10/2566
​โฆษกรัฐบาลเผย นายกฯ แถลงผลการประชุมศูนย์สถานการณ์ฉุกเฉินต่อสถานการณ์ความไม่สงบในอิสราเอล RRC ตั้งเป้านําคนไทยที่แสดงความประสงค์กลับประเทศให้หมดภายในสิ้นเดือนนี้
​โฆษกรัฐบาลเผย นายกฯ แถลงผลการประชุมศูนย์สถานการณ์ฉุกเฉินต่อสถานการณ์ความไม่สงบในอิสราเอล RRC ตั้งเป้านําคนไทยที่แสดงความประสงค์กลับประเทศให้หมดภายในสิ้นเดือนนี้
วันนี้ (15 ตุลาคม 2566) เวลา 16.00 น. ณ ห้องวิเทศสโมสร กระทรวงการต่างประเทศ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมศูนย์สถานการณ์ฉุกเฉินต่อสถานการณ์ความไม่สงบในอิสราเอล หรือศูนย์ Rapid Response Center : RRC โดยหลังจากการประชุม นายกรัฐมนตรีแถลงผลการประชุมฯ โดยนายสัตวแพทย์ชัย วัชรงค์เปิดเผยสาระสําคัญ ดังนี้
การประชุมวันนี้เป็นการยืนยันเจตนารมณ์ว่า รัฐบาลไทยให้ความสําคัญสูงสุดที่จะลําเลียงคนไทยที่มีความประสงค์ออกมาจากประเทศอิสราเอลให้ได้เร็วที่สุด รายงานตอนนี้ เที่ยวบิน ภายในสิ้นเดือนโดยสายการบินนกแอร์ Air Israel การบินไทย และ Spice Air ทั้งหมดจะนําเข้ามาประมาณ 32 เที่ยวบิน ณ จุดนี้ถึงสิ้นเดือนได้ประมาณ 5,700 คน แต่ก็ยังไม่พอ เพราะปัจจุบันมีผู้ต้องการกลับมาประมาณ 7,000 คนและเพิ่มขึ้นเรื่อยๆ โดยมีความกังวลในการลําเลียงคนออกมาก็ยังเป็นปัญหาอยู่ เพราะการต่อสู้ยังไม่จบ และทางอิสราเอลก็ยังมีการเลื่อนการโจมตีทางพื้นบกออกไป และคาดว่าถ้ามีการโจมตีทางพื้นบกอาจจะทําให้สถานการณ์รุนแรงขึ้น ซึ่งต้องระมัดระวัง ทําให้การลําเลียงคนออกมาทางบกหรือทางเรือไม่สามารถทําได้เลย เพราะท่าเรือที่อิสราเอลก็ได้ปิดไปแล้ว ต้องพึ่งพาทางอากาศอย่างเดียว
ตอนนี้สถานทูตไทยในอิสราเอลทํางานอย่างเต็มที่ สามารถนําคนมาที่ศูนย์พักพิงได้ประมาณ 400 คนต่อวัน เป็นตัวเลขที่ดี แต่ยังมีเครื่องบินไม่พอ
เรื่องเอกสารที่แรงงานชาวไทยอาจมีไม่ครบ เจ้าหน้าที่สถานทูตก็จะอํานวยความสะดวกให้ที่ศูนย์พักพิง ทําเรื่องของ CI Identity ให้สามารถบินได้ โดยสามารถดําเนินการได้ในหนึ่งวันประมาณ 200 ราย ฉะนั้นเรื่องงานเอกสารไม่ใช่ปัญหา
เรื่องการลําเลียงคน มีสองทางคือ ลําเลียงตรง จากอิสราเอลกลับ กทม. หรือไปพักพิงประเทศที่สาม อาจจะที่ดูไบ ไซปรัส หรือจอร์แดน และนําเครื่องบินไปรับอีกช่วงเพื่อเร่งลําเลียงคนออกมาจากอิสราเอลเร็วที่สุด
เรื่องแรงงาน ทางกระทรวงแรงงานได้แจ้งแล้วว่าจะดูแลแรงงาน มีเงินเยียวยา และหาที่ทํางานใหม่ ให้เร็วที่สุด
เรื่องตัวประกับ มี 17 คน ใช้ 4 ช่องทางในการติดต่อประสานให้ปลอดภัย ทางการทูต ข่าวกรอง การทหาร และทางภาคประชาคม NGO เป็นส่วนที่ทํางานร่วมกันอย่างต่อเนื่อง ทางกต. คุยกับทั้งสองฝ่ายว่าขอรับคนไทยกลับมาเร็วที่สุด นายกรัฐมนตรียอมรับว่าสถานการณ์ยังไม่เป็นที่ไว้วางใจแต่รัฐบาลโดยทุกหน่วยงานให้ความสําคัญสูงสุด และพยายามหาช่องทางเพิ่มเติมโดยจะนําคนไทยกลับมาให้หมดภายในสิ้นเดือนนี้
รัฐบาลไทย-ข่าวทำเนียบรัฐบาล-"รัดเกล้า" รองโฆษกรัฐบาล มอบเสื้อและน้ำ ช่วยเหลือชาวบ้านในชุมชนศาลาริมน้ำ วัดบางพลัด จากเหตุเพลิงไหม้บ้านเรือน คืน 13 ตุลาคม
วันอาทิตย์ที่ 15 ตุลาคม 2566
15/10/2566
"รัดเกล้า" รองโฆษกรัฐบาล มอบเสื้อและน้ํา ช่วยเหลือชาวบ้านในชุมชนศาลาริมน้ํา วัดบางพลัด จากเหตุเพลิงไหม้บ้านเรือน คืน 13 ตุลาคม
"รัดเกล้า" รองโฆษกรัฐบาล มอบเสื้อและน้ํา ช่วยเหลือชาวบ้านในชุมชนศาลาริมน้ํา วัดบางพลัด จากเหตุเพลิงไหม้บ้านเรือน คืน 13 ตุลาคม
วันนี้ 15 ตุลาคม 2566 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เยี่ยมให้กําลังใจและมอบน้ํา มอบเสื้อให้กับประชาชนในชุมชนศาลาริมน้ํา วัดบางพลัด ที่ได้รับผลกระทบจากเหตุเพลิงไหม้บ้านเรือนประชาชน ภายในซอยจรัญสนิทวงศ์ 79 พื้นที่เขตบางพลัด เมื่อคืนวันที่ 13 ตุลาคม 2566 เวลา 00.36 น.ที่ผ่านมา โดย ลักษณะที่เกิดเหตุเป็นบ้านไม้ 2 ชั้นปลูกติดกัน 15 หลัง เพลิงลุกไหม้เสียหายทั้งหมด 8 หลังคาเรือน พื้นที่เพลิงไหม้เสียหายโดยประมาณ 100 ตารางวา ซึ่งไม่มีผู้ได้รับบาดเจ็บหรือเสียชีวิต
นางรัดเกล้า กล่าวว่า ตอนได้ทราบข่าวเมื่อคืนวันศุกร์ที่ 13 ตุลาคม ก็รีบส่งทีมจิตอาสากู้ภัย ที่เป็นส่วนหนึ่งของทีมงานดูแลพื้นที่ไปดูแลทันที ภายในเวลาไม่ถึง 2 ชั่วโมง สถานการณ์ทั้งหมดก็อยู่ในการควบคุม ต้องขอขอบคุณและชื่นชมเจ้าหน้าที่ทุกคนที่ทํางานได้อย่างรวดเร็วและมีประสิทธิภาพมาก อย่างไรก็ตาม สิ่งที่ต้องทํามากที่สุดตอนนี้คือช่วยให้ชาวบ้านกลุ่มนี้มีกําลัง มีความเข้มแข็ง ลุกขึ้นมายืนได้อีกครั้ง ชาวบ้านหลายคนสูญเสียทุกสิ่งทุกอย่างไปในเหตุเพลิงไหม้ ซึ่งทางผู้บริหารและเจ้าหน้าที่​ สํานักงานเขตบางพลัด​ และ สํานักป้องกันและบรรเทาสาธารณภัย กรุงเทพมหานคร ได้ทํางานอย่างดีเยี่ยมในการสร้างศูนย์พักพิงชั่วคราวและดูแลชาวบ้าน แต่ก็ยังขาดแคลนหลายๆ ปัจจัยในการดํารงชีพ
"รัฐบาลมีความห่วงใยพี่น้องประชาชนที่ได้รับความเสียหาย และผลกระทบจากเหตุเพลิงไหม้ครั้งนี้ มอบหมายทุกฝ่ายให้ความช่วยเหลือ สําหรับผู้มีจิตศรัทธาสามารถบริจาค เสื้อผ้า ผ้าห่ม ข้าวสาร อาหารแห้ง น้ําดื่ม เพื่อเป็นการ บรรเทาความทุกข์ร้อนให้ชาวบ้านมีแรงกายและแรงใจสู้ต่อไป โดยสามารถ ติดต่อได้ที่ท่าน​ เจ้าอาวาสวัดบางพลัด​ พระมหาหาญ รตนปญฺโญ ได้ที่เบอร์​ 099-539-3599 "นางรัดเกล้า กล่าว
รัฐบาลไทย-ข่าวทำเนียบรัฐบาล-​รัฐบาลเพิ่มประสิทธิภาพให้ผู้ประกันตนเข้าถึงการรักษาการ ขยายข้อตกลงโครงการรักษาร่วมกับสถานพยาบาล 74 แห่งทั่วประเทศ ถึง 31 ธันวาคม 2566 เผยผู้ประกันตนพอใจการดำเนินโครงการ
วันพฤหัสบดีที่ 12 ตุลาคม 2566
12/10/2566
​รัฐบาลเพิ่มประสิทธิภาพให้ผู้ประกันตนเข้าถึงการรักษาการ ขยายข้อตกลงโครงการรักษาร่วมกับสถานพยาบาล 74 แห่งทั่วประเทศ ถึง 31 ธันวาคม 2566 เผยผู้ประกันตนพอใจการดําเนินโครงการ
​รัฐบาลเพิ่มประสิทธิภาพให้ผู้ประกันตนเข้าถึงการรักษาการ ขยายข้อตกลงโครงการรักษาร่วมกับสถานพยาบาล 74 แห่งทั่วประเทศ ถึง 31 ธันวาคม 2566 เผยผู้ประกันตนพอใจการดําเนินโครงการ
วันที่ 12 ตุลาคม 2566 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญเกี่ยวกับคุณภาพชีวิตของผู้ใช้แรงงาน โดยเฉพาะเรื่องการของการเจ็บป่วย จะต้องเข้าถึงระบบรักษาพยาบาลได้อย่างรวดเร็ว ได้รับการรักษาอย่างเท่าเทียม ลดความเหลื่อมล้ํา รวมทั้งลดอาการเจ็บป่วยและการเสียชีวิต โดยได้บูรณาการงานด้านบริการทางการแพทย์เพื่อประโยชน์สูงสุดของผู้ประกันตนในระบบประกันสังคม เพิ่มประสิทธิภาพการเข้าถึงการรักษาด้วยการผ่าตัดหรือทําหัตถการ นําร่องในกลุ่ม 5 โรค ประกอบด้วย โรคหัวใจและหลอดเลือด โรคหลอดเลือดสมอง โรคนิ่วในไตและถุงน้ําดี การผ่าตัดมะเร็งเต้านม และการผ่าตัดก้อนเนื้อที่มดลูกและหรือรังไข่
นายคารม กล่าวว่า จากรายงานผลการดําเนินงานของสํานักงานประกันสังคม ที่ได้ร่วมกับสถานพยาล ตั้งแต่วันที่ 1 มกราคม 2566 จนถึง 30 กันยายน 2566 ที่ผ่านมา จากการประเมินผลพบว่าผู้ประกันตนมีความพึงพอใจ ที่ได้รับการรักษาเป็นไปตามเกณฑ์และระยะเวลาที่สํานักงานประกันสังคมกําหนด โดยไม่มีอัตราการเสียชีวิต อย่างไรก็ดี ผู้ประกันตนสามารถตรวจสอบรายชื่อสถานพยาบาลที่เข้าร่วมโครงการฯ ได้ที่ www.sso.go.th สําหรับระยะเวลาดําเนินโครงการฯ จะสิ้นสุดในวันที่ 31 ธันวาคม 2566 เมื่อดําเนินโครงการแล้วเสร็จ สํานักงานประกันสังคมจะติดตามและประเมินผล เพื่อนําไปพัฒนาต่อยอดการบริการทางการแพทย์อย่างมีประสิทธิภาพต่อไป
“การทําบันทึกข้อตกลงโครงการ SSO 515 ระหว่างสํานักงานประกันสังคมและสถานพยาบาลที่เข้าร่วมโครงการ ทั้ง 74 แห่งทั่วประเทศ ทําให้ผู้ประกันตนได้เข้าถึงบริการทางการแพทย์ได้รวดเร็วขึ้น ลดระยะเวลาการรอคอย ลดภาวะแทรกซ้อน ไม่ให้อาการของโรคมีความรุนแรงมากขึ้น อีกทั้ง ช่วยลดระยะเวลาในการพักฟื้น ส่งผลให้ผู้ประกันตนสามารถกลับไปทํางานได้อย่างรวดเร็ว และดําเนินชีวิตได้อย่างมีความสุข ทั้งนี้ สํานักงานประกันสังคมจะจ่ายค่าบริการทางการแพทย์โดยตรงกับสถานพยาบาลที่ทําบันทึกข้อตกลง ผู้ประกันตนไม่ต้องเสียค่าใช้จ่ายในการรับบริการแต่อย่างใด สอดคล้องกับนโยบายรัฐบาลที่มุ่งให้ปีงบประมาณ พ.ศ.2567 เป็นปีแห่งการขับเคลื่อนงานประกันสังคมให้เข้มแข็ง ให้เป็นที่ยอมรับ เชื่อมั่น และไว้วางใจจากลูกจ้าง ผู้ประกันตนและสังคมโดยรวม" นายคารม ย้ํา
รัฐบาลไทย-ข่าวทำเนียบรัฐบาล-บสย. คิกออฟ “บสย. SMEs Business School”
วันพฤหัสบดีที่ 12 ตุลาคม 2566
12/10/2566
บสย. คิกออฟ “บสย. SMEs Business School”
กรรมการและผู้จัดการทั่วไป บสย. กล่าวเปิดโครงการ บสย. SMEs Business School อย่างเป็นทางการ ณ ศูนย์การเรียนรู้ บสย. (TCG Learning Center) ชั้น 2 อาคารชาญอิสสระทาวเวอร์ 2 และเรียนแบบออนไลน์ ผ่าน Zoom Meeting กว่า 160 ราย เมื่อวันที่ 10 ตุลาคม 2566
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) กล่าวเปิดโครงการ บสย. SMEs Business School อย่างเป็นทางการ โดยมี นางดุสิดา ทัพวงษ์ รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ กล่าวต้อนรับผู้เข้าร่วมโครงการทั้งที่เป็นลูกค้า บสย. และผู้ประกอบการทั่วไป ที่เข้าเรียนแบบออนไซต์ ณ ศูนย์การเรียนรู้ บสย. (TCG Learning Center) ชั้น 2 อาคารชาญอิสสระทาวเวอร์ 2 และเรียนแบบออนไลน์ ผ่าน Zoom Meeting กว่า 160 ราย เมื่อวันที่ 10 ตุลาคม 2566
สําหรับโครงการ บสย. Business School เป็นโครงการที่ บสย. โดยศูนย์ที่ปรึกษาทางการเงิน SMEs (บสย. F.A. Center) ผนึกกําลังกับ 3 สถาบันการศึกษา ได้แก่ มหาวิทยาลัยธรรมศาสตร์ มหาวิทยาลัยหอการค้าไทย และมหาวิทยาลัยเทคโนโลยีพระจอมเกล้าธนบุรี เชื่อมโยงความรู้ทางวิชาการที่แต่ละสถาบันมีความเชี่ยวชาญและความชํานาญ มาประยุกต์ใช้ในภาคปฏิบัติร่วมกับ บสย. เพื่อพัฒนาผู้ประกอบการ SMEs ให้มีความเข้มแข็งและมีทักษะ สามารถนําความรู้ที่ได้รับไปปรับใช้กับกิจการของตนเอง เพื่อการเติบโตอย่างยั่งยืน
ทั้งนี้ โครงการ บสย. SMEs Business School นับเป็นครั้งแรกของหน่วยงานภาครัฐ ในการจัดตั้งโรงเรียน (School) สําหรับให้ความรู้ด้านการประกอบธุรกิจ โดยกําหนด 3 เป้าหมาย เพื่อเชื่อมโยงส่งเสริมผู้ประกอบการ SMEs 1.การผลักดันให้หลักสูตรด้านการเงิน หรือ Financial Literacy ของ บสย. F.A. Center เป็นวิชาเลือกของนักศึกษาบริหารธุรกิจ ปี 4 เพื่อยกระดับศักยภาพคนรุ่นใหม่ที่ต้องการเป็นผู้ประกอบการ SMEs 2.การบ่มเพาะผู้ประกอบการ SMEs ร่วมกับสถาบันการศึกษา โดยมี บสย. เป็นประตูเชื่อมโยง นําลูกค้า บสย. กว่า 8 แสนราย เข้าสู่งานวิจัยของมหาวิทยาลัย พร้อมนําผลงานวิจัยและพัฒนา (R&D) มาใช้ในการพัฒนาด้านต่าง ๆ ของธุรกิจ และ 3.การอบรมหลักสูตรต่าง ๆ ของ TCG Business School จะขยายฐานการให้ความรู้พื้นฐานการเงินในการจัดทําแผนธุรกิจเพื่อขอสินเชื่อ ให้กับผู้ประกอบการ SMEs ทั้งผู้ประกอบการปัจจุบัน และผู้ประกอบการ Start up รายใหม่ รวมทั้งกลุ่มนักศึกษาที่ต้องการเป็นเจ้าของธุรกิจ
สําหรับผู้ที่สนใจโครงการ บสย. SMEs Business School สามารถสอบถามรายละเอียดได้ที่ บสย. Call Center โทร.02-890-9999 หรือ Line Official Account @tcgfirst